CELEX: 31983R0487
Language: el
Date: 1983-02-28
Title: Κανονισμός (ΕΟΚ) αριθ. 487/83 του Συμβουλίου της 28ης Φεβρουαρίου 1983 για την τροποποίηση του κανονισμού (ΕΟΚ) αριθ. 178/83 του Συμβουλίου περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων, τα οποία εφαρμόζονται για τα πλοία υπό νορβηγική σημαία

Avis juridique important

|

31983R0487

Κανονισμός (ΕΟΚ) αριθ. 487/83 του Συμβουλίου της 28ης Φεβρουαρίου 1983 για την τροποποίηση του κανονισμού (ΕΟΚ) αριθ. 178/83 του Συμβουλίου περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων, τα οποία εφαρμόζονται για τα πλοία υπό νορβηγική σημαία  

Επίσημη Εφημερίδα αριθ. L 055 της 02/03/1983 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 487/83 ΤΟΥ ΣΥΜΒΟΥΛΙΟΥ  της 28ης Φεβρουαρίου 1983  για την τροποποίηση του κανονισμού (ΕΟΚ) αριθ. 178/83 του Συμβουλίου περί καθορισμού ορισμένων ενδιάμεσων μέτρων διατηρήσεως και διαχειρίσεως των αλιευτικών πόρων, τα οποία εφαρμόζονται για τα πλοία υπό νορβηγική σημαία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την αλιευτική συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1),  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (2), και ιδίως τα άρθρα 3 και 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 178/83 (3), το Συμβούλιο έλαβε ορισμένα ενδιάμεσα μέτρα για τη διατήρηση και τη διαχείριση των αλιευτικών πόρων, τα οποία εφαρμόζονται για τα πλοία υπό νορβηγική σημαία·  ότι, σύμφωνα με τις διαδικασίες που προβλέπονται από την αλιευτική συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, έγιναν διαβουλεύσεις σχετικά με τις άδειες αλιείας που θα παραχωρηθούν για το 1983·  ότι από τις διαβουλεύσεις προέκυψε ότι είναι αναγκαίο να τροποποιηθούν τα μέτρα όσον αφορά τις άδειες,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 3 του κανονισμού (ΕΟΚ) αριθ. 178/83 αντικαθίσταται από το ακόλουθο κείμενο:  «3. Η έκδοση αδειών στα πλαίσια της παραγράφου 1 πραγματοποιείται υπό τον όρο ότι οι άδειες δεν υπερβαίνουν τον αριθμό των:  α) 17 για την αλιεία ιππόγλωσσας Γροιλανδίας και ιππόγλωσσας στη διαίρεση CIEM XIV και στην υποδιαίρεση CIEM V α) καθώς και στην υποδιαίρεση NAFO 1. Ο αριθμός των πλοίων που αλιεύουν ταυτόχρονα δεν μπορεί να υπερβαίνει τα 10 στη διαίρεση CIEM XIV και στην υποδιαίρεση CIEM V α) και τα 13 στην υποδιαίρεση NAFO 1 ·  β) 23 για την αλιεία βυθίων γαριδών (Pandalus borealis) στη διαίρεση CIEM XIV και στην υποδιαίρεση CIEM V α) καθώς και στην υποδιαίρεση NAFO 1. Ο αριθμός πλοίων που αλιεύουν ταυτόχρονα δεν μπορεί να υπερβαίνει τα 18 στη διαίρεση CIEM XIV και στην υποδιαίρεση CIEM V α), και τα 12 στην υποδιαίρεση NAFO 1.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Φεβρουαρίου 1983.  Για το Συμβούλιο  Ο Πρόεδρος  F. ZIMMERMANN  (1) ΕΕ αριθ. L 226 της 29. 8. 1980, σ. 48.  (2) ΕΕ αριθ. L 24 της 27. 1. 1983, σ. 1.  (3) ΕΕ αριθ. L 24 της 27. 1. 1983, σ. 79.